**FORENINGEN DANSKE DØVBLINDE**

**- synshørehæmmede**

**ÅRSBERETNING**

**2014**

**TILBAGENBLIK PÅ 2014**

Af formand Bjarne Hvidsten

2014 har budt på både udfordringer og udvikling internt i FDDB. I marts måned trak formanden sig tilbage uden varsel, og hovedbestyrelsen måtte konstituere sig med ny formand og ny sammensætning af forretningsudvalget. Det nye HB og FU har fungeret godt resten af 2014.

Sideløbende blev projektet om udvikling af samarbejdet i FDDB sat i gang med hjælp fra en ekstern konsulent. På baggrund af interviews med HB og sekretariatets ledelse udarbejdede konsulenten forslag til justeringer af FDDBs forretningsorden, sagsgange og ansvars- og kompetence-fordelinger. HB har efterfølgende bearbejdet og implemen-teret en række justeringer. Det har været et positivt forløb, som blev afsluttet med, at konsulenten holdt et oplæg på Landsmøde 2014 om udviklingen af FDDBs politiske ledelse.

2014 har også budt på nyskabelser i form af den første film om FDDB nogensinde og den første landsdækkende infor-mationskampagne. Formålet med kampagnen var at øge befolkningens generelle kendskab til døvblindhed. Som en del af kampagnen blev der lavet et OBS-spot, og både dette og filmen blev vist adskillige gang på landsdækkende TV-kanaler.

**POLITISKE SAGER**

**Møde med minister**

I efteråret havde FDDB møde med Ministeren for børn, ligestilling, integration og sociale forhold, hvor man havde nogle gode drøftelser om forlængelse af kontaktperson-bevillinger, digitalisering og puljemidler til ledsagetolkning

**Servicelovens voksenbestemmelser**

Sidst på året udsendte Ministeriet for børn, ligestilling, integration og sociale forhold et udkast til lovforslag om servicelovens voksenbestemmelser, der ville forringe vilkårene og retssikkerheden for mennesker med handicap væsentligt. Efter kraftige protester fra DH og samtlige handicaporganisationer valgte ministeren i starten af 2015 at trække lovforslaget tilbage og invitere bla. handicap-organisationerne til drøftelser om en fremtidig justering af servicelovens voksenbestemmelser

**Teleslynger**

FDDB har arbejdet på to fronter med dette. På det konkrete plan modtog FDDB en klage fra et medlem over manglende teleslynge i fælleslokaler på et nybygget plejehjem. FDDB klagede til plejehjemmet og kommunens tilgængeligheds-rådgiver, hvorefter der blev installeret en teleslynge.

På det generelle plan har FDDB skrevet til kulturministeren om teleslynger i offentlige bygninger.

**AKTIVITETSTILBUD OG ARRANGEMENTER**

FDDB gennemførte alle planlagte aktiviteter i 2014. Heraf kan bl.a. nævnes:

DM i skak

Sommermøde og landsmøde

Udlandsrejse

Minikursus

Landserfamøder

Kreative kurser

Seniorhøjskole (nyt tilbud)

Erfamøder

Klubarrangementer i de 2 klubber

Bag alle FDDBs arrangementer står en tillidsrepræsentant som kursus- eller mødeleder. Selvom mange kurser genta-ges år efter år, så udvikles de af kursuslederen med nye foredrag, nye emner, nye aktiviteter.

**FUNDRAISING OG PR**

For at FDDB kunne beholde sin paragraf 8A bevilling fra SKAT skulle foreningen have mindst 100 private bidrags-ydere, der gav minimum 200 kr. hver. Derfor iværksatte FDDB en mindre intern kampagne medlemmer og støtte-medlemmer. Kampagnen var en succes og målet blev nået med 49.530 kr. fra 216 personer.

I december udsendte FDDB igen en online julekalender, med det formål at lave PR for foreningen og informere om døvblindhed. Julekalenderen fik fordoblet modtagerantallet og er nu på over 500 modtagere. I år var der igen succes med at få sponsoreret præmierne.

**INFORMATION**

**Hjemmesiden**

Der er kommet ny foto-sekvens på forsiden med 12 fotos og tekstbidder. Via et ikon på forsiden kan man hoppe direkte til tre små temaklip, hvor medlemmer fortæller om deres liv med døvblindhed og FDDB. Man kan også via forsiden hoppe direkte til FDDBs foreningsfilm. Filmen ligger online og afspilles via youtube. Frem til marts 2015 var filmen blevet afspillet i alt 1170 gange via FDDBs hjemmside. Filmen er også udsendt på dvd til samarbejdspartnere.

Der lægges fortsat 4-6 nyheder på hjemmesiden om måneden, som tegnsprogstolkes. Medlemmerne bruger flittigt kalenderen på hjemmesiden, og der er udviklet et online tilmeldingsskema til kurser i FDDB.

### Facebook

FDDBs profil på Facebook har fået god opbakning og har nu 466 ’venner’, som følger foreningen. Blandt disse er både døvblinde og en lang række øvrige med interesse for døv-blindesagen.

**Kampagne**

FDDBs første landsdækkende kampagne KNAS MED SANSERNE blev en succes. Det 45 sekunder lange OBS-spot blev vist adskillige gange i løbet af 9 uger på DR og TV2s regionale kanaler samt på DK4. Filmen ’Når sanserne svigter’ blev vist på DK4 15 gange

På hjemmesiden kunne man tage KNAS-testen og ved at svare på 10 spørgsmål få et fingerpeg, om man hører under definitionen døvblind/synshørehæmmet.

Gennem konkurrencen VIND KAGE kunne personale på fex plejecentre vinde ”høresnegle” til kollegerne. Det var kanel-snegle sponsoreret af Guldbageren. 143 personer deltog i VIND kage-konkurrencen, hvor man skulle besvare spørgs-mål om døvblindhed.

**Informatørtjenesten**

Kampagnen KNAS MED SANSERNE skulle bane vej for foredrag på især pleje- og aktivitetscentre samt SOSU-skoler. Der blev gennemført 38 foredrag, hvoraf de 15 var til kampagnens målgruppe, og over 1000 personer har i 2014 hørt et foredrag om døvblindhed. Der bliver uddannet 10 nye instruktører i 2015.

**KOMMUNIKATION**

FDDBs kommunikationsudvalg gennemførte to temadage om haptiske signaler og et kursus i totalkommunikation, som begge fik meget positive evalueringer.

**FDDB-RÅDGIVERNE**

Rådgiverne havde ca. 100 hjemmebesøg samt mindst samme antal telefonsamtaler og mailkorrespondancer med medlemmer. Der startede 5 nye rådgivere i 2014, så der er i alt 11 rådgivere.

**ERFAGRUPPERNE**Der er fortsat tilgang til de fleste af FDDBs 19 erfagrupper. To mindre erfagrupper i Kalundborg og Sorø blev sammen-lagt og holder nu til i Slagelse.

Der var fokus på støtte og svære samtaler på Lederkurset i 2014, hvor der var deltagelse af 20 ledere, medledere samt lederen for Vennetjenesten og klubledere fra Øst og Vest.

**I-DEKSY**

I 2013 blev både mailfunktionen samt nyhedsinformationer-ne opdateret til nyere formater, der har bevirket, at I-deksy er blevet mere driftssikkert.

I-deksy er efterhånden så gammelt, at det er tungt at laver opdateringer og forbedringer i. Derfor overvejer FDDB at få det omprogrammeret, så det kan fungere flere år endnu og samtidig forbedre nyheds- og sportsinformationerne.

**KURSER OG TEMADAGE I BRUG AF NY TEKNOLOGI**

Der er blevet afholdt fire informationsdage om brug af iPhone og iPad, så man kan blive afklaret, inden man køber et udstyr og få hjælp til at søge det som hjælpemiddel. Der er endvidere holdt kurser i brug af iPhone og iPad. Derud-over er der afholdt temadage for punktbrugere, hvor de kunne prøve forskelligt punktudstyr sammen med en pc eller med en iPhone.

**DIGITALISERING**

2014 var året, hvor digital post og digital selvbetjening blev indført. Det betyder, at post fra det offentlige modtages digitalt i e-boks, med mindre man er blevet fritaget. Mange døvblinde har søgt fritagelse for digital post, men den digitale selvbetjening kan man kan ikke helt fritages for.

FDDB har deltaget i møder og workshops med Digitalise-ringsstyrelsen og Udbetaling Danmark for at gøre opmærk-som på de udfordringer døvblinde har, og for at påvirke, at tjenesterne bliver tilgængelige for døvblinde.

**NEPAL**

FDDBs 1-årige pilotprojekt i Nepal blev afsluttet med udgan-gen af 2014. Det lykkedes at etablere et godt samarbejde mellem blindeorganisationen, døveorganisationen og foræl-dreorganisationen for døvblindfødte og indsamle data på de døvblinde, der kendes i de tre organisationer. Efterfølgende blev den nystartede døvblindeforening DAN i det vestlige Nepal involveret som den fjerde organisation.

FDDB har søgt og fået penge til et nyt 1½ års projekt fra januar 2015, hvor der bla skal opspores døvblinde i to nye distrikter.

**FORVENTNINGER TIL 2015**

Af formand Bjarne Hvidsten

Det er ikke sikkert, at der vil ske lige så forandring og nyska-belse i 2015, som der gjorde i 2014, men hvert år skal jo heller ikke ligne hinanden. FDDB er en velfungerende fore-ning, hvor der hersker en god ånd blandt politikere, tillidsfolk og ansatte, og selv om foreningen er lille, formår FDDB at have mange aktiviteter og engagere sig i det handicappoli-tiske arbejde både i Danmark og internationalt.

FDDB vil i juni 2015 deltage i det **politiske folkemøde** på Bornholm, lige som vi gjorde det i 2014 med stor succes.

Jeg ser endvidere frem til landsmøde 2015, hvor flere **unge nye kandidater** opstiller til hovedbestyrelsen. Man har i HB gennem noget tid talt om, at det kunne være dejligt at få ungdommen bedre repræsenteret, så måske lykkes det i år.

**Tillidsmandskursus.** Det hænger fint sammen med, at der i 2015 gennemføres et tillidsmandskursus, der vil give deltagerne et bedre grundlag for at involvere sig i FDDB og repræsentere foreningen i forskellige sammenhænge.

**Nyt kursus ”Hvad øjet ser”.** Kurset er et nyt tiltag i FDDB målrettet pårørende og hjælpere, som gerne vil blive bedre til at synsbeskrive og bruge haptisk kommunikation i sam-været med blinde/svagsynede med hørenedsættelse i socialt samvær og i forbindelse med ledsagelse på ture i byen, rejser o.l.

**Netværksgruppe ”Midt imellem ”.** Der skal etableres nye tilbud til den gruppe, der er midt imellem ungdom og alder-dom dvs. ca. mellem 30 - 50 år. Det vil primært være kultu-relle tilbud med særligt fokus på haptisk kommunikation og synsbeskrivelser. Der er fokus på denne gruppe, fordi de ofte ikke melder sig til andre aktiviteter i FDDB.

**Kampagne ”Mere omtanke”.** Der skal laves en mindre kampagne, som målrettes bl.a. SOSU-studerende, syge-plejeske-studerende. Kampagnen skal ved hjælp af et om-tankebarometer samt plakater og postkort med 6 omtanke-råd vise, at man med en smule mere opmærksomhed i hverdagen kan gøre en forskel for fx personer med nedsat syn og hørelse.

**Ny hjemmeside.** Selv om FDDB har en god hjemmeside, er det ved at være på tide at give den et ansigtsløft. Derfor er en arbejdsgruppe i gået i gang med at beskrive, hvad en ny hjemmeside skal indeholde.

**Uddannelse af kontaktpersoner.** Der er omsider blevet afsat en pulje 2,8 millioner til dette formål. FDDB vil ikke søge puljen, men vil indgå som sparringspartner til dem, som skal være ansvarlig for uddannelsen.

Det ser således ud til, at 2015 også bliver et spændende år. En god ting ved FDDB er, at selv om foreningen har et godt fundament, så går man ikke i stå, men fortsætter hvert år med at udvikle nye tiltag til gavn for medlemmerne og døvblindesagen.